CELEX: C2006/143/39
Language: fi
Date: 2006-06-17 00:00:00
Title: Asia C-142/06: Ennakkoratkaisupyyntö, jonka Østre Landsret on esittänyt  16.3.2006  — Olicom A/S v. Skatteministeriet

17.6.2006   
            
            
               FI
            
            
               Euroopan unionin virallinen lehti
            
            
               C 143/22
            
         Ennakkoratkaisupyyntö, jonka Østre Landsret on esittänyt 16.3.2006 — Olicom A/S v. Skatteministeriet
   (Asia C-142/06)
   (2006/C 143/39)
   Oikeudenkäyntikieli: tanska
   Ennakkoratkaisua pyytänyt tuomioistuin
   Østre Landsret
   Pääasian asianosaiset
   
      Kantaja: Olicom A/S
   
      Vastaaja: Skatteministeriet
   Ennakkoratkaisukysymykset
   
               1)
            
            
               Onko tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87, sellaisena kuin se on muutettuna neuvoston asetuksella (ETY) N:o 3009/95, liitettä I tulkittava siten, että pääasiassa kyseessä olevan kaltaiset yhdistetyt verkko- ja modeemikortit on luokiteltava 1.1.1996 jälkeen nimikkeeseen 84 71 kuuluviksi tietojenkäsittelykoneiksi vai nimikkeeseen 85 17 kuuluviksi viestintälaitteiksi?
               Yhteisöjen tuomioistuinta pyydetään tässä yhteydessä lausumaan siitä, onko 84 ryhmän 5 E huomautuksessa, sellaisena kuin se on muutettuna asetuksella N:o 3009/95, tarkoitettua käsitettä ”erityistoiminto” tulkittava siten, että luokittelu on tehtävä muuhun nimikkeeseen kuin nimikkeeseen 84 71 tietyn toiminnon (WAN) esiintymisen vuoksi, vai onko tuote luokiteltava muuhun nimikkeeseen kuin nimikkeeseen 84 71 ainoastaan, jos toiminto (WAN) voi toimia automaattisesta tietojenkäsittelykoneesta riippumatta?
            
         
               2)
            
            
               Jos yhteisöjen tuomioistuin katsoo, että WAN-toiminto yhdistetyssä verkko- ja modeemikortissa on erityistoiminto, sitä pyydetään lausumaan siitä, onko sillä merkitystä tariffiin luokitteluun, että tuotteen pääasiallisen toiminnon voidaan katsoa olevan LAN-toiminto.